### 19.    Beslutning angående forslag om vejadgang mellem [adresse] og Omfartsvejen i Gørlev

**Åbent**

Sagsnr.: 326-2018-29723       J.nr.: 05.01.10           Dokumentnr.:
326-2018-299234

**Sagstype**

Beslutning.

**Resume og sagens baggrund**

Kalundborg kommune har fået en henvendelse fra en række
erhvervsdrivende på [adresse] med ønske om, at der laves en vejadgang fra
[adresse] til [adresse].

**Indstillinger**

Chefen for Vej, Ejendom og Affald indstiller, at udvalget
beslutter, om der med henblik på et notat til budgetarbejdet i 2019 skal
arbejdes videre med en undersøgelse af effekter og muligheder samt omkostninger
i forbindelse med forslaget om at etablere en vejadgang mellem [adresse] og
Omfartsvejen.

**Behandling**

Teknik- og Miljøudvalget.

**Sagsfremstilling**

De erhvervsdrivende virksomheder i industrikvarteret ved
[adresse] i Gørlev har fremsendt en fælles erklæring vedrørende et ønske om
etablering af en vejforbindelse mellem [adresse] og Omfartsvejen i
Gørlev.

Der er ikke på nuværende tidspunkt gennemført en analyse af
de trafikafviklings- og trafiksikkerhedsmæssige effekter i forbindelse med en
eventuel åbning mellem [adresse] og Omfartsvejen i Gørlev. Desuden er der ikke
foretaget en endelig vurdering af de planmæssige muligheder.

Der er foretaget en indledende og overslagsmæssig vurdering
af de anlægstekniske muligheder og eventuelle omkostninger i forbindelse med en
vejåbning.

Henrik Kjær mellem [adresse] 46 og Omfartsvejen er ikke
anlægsteknisk mulig sammenholdt med de økonomiske konsekvenser. I gennemsnit
skal den eksisterende vej sænkes 2,5 meter over cirka 45-50 meter for at
tilslutte [adresse]. Dette er ikke realistisk, idet der langs [adresse]
ligger en grund med en bygning tæt på.

Det fremgår af lokalplan 43A fra 1990, at der ikke må
etableres en adgang mellem [adresse] og Omfartsvejen for hverken gående,
kørende eller anden færdsel.

I lokalplan 53 fra 1990 er der indtegnet en fremtidig vej
som forbinder [adresse] med [adresse]. Denne forbindelse vil give en
udkørsel fra [adresse] via Blommeskoven til [adresse]. Strækningen vil
blandt andet omfatte et areal, der ejes af en privat grundejer.

En vejforbindelse mellem [adresse] og [adresse] på cirka
130 meter vej med en bredde på 6,5 meter vil udgøre i alt 2,6 millioner kr. eksklusiv
moms. Prisen er et skitsemæssigt estimat, som indbefatter opmåling, rådgivning,
geoteknik og udbud. Det er kun dele af vejforløbet, som er lokalplanlagt

Administrationen har som alternativ set på den
anlægstekniske mulighed, der kunne være for etablering af en vejforbindelse
mellem [adresse] 16 og Omfartsvejen over matrikel 18ak Ulstrup By, Gørlev.
Dette vejstykke strækker sig over en ubebygget kommunal grund, der er udlagt
til erhvervsområde. Området er ikke lokalplanlagt.

Ovennævnte løsning er på cirka 110 meter vej med en bredde
på 6 meter. Terrænet sænkes cirka 1 m over en strækning på 50 meter, for at
tilslutte Omfartsvejen trafikteknisk korrekt. Samlet set udgør dette arbejde en
anlægsomkostning på i alt cirka 2,2 millioner kr. eksklusivmoms. Prisen er et
skitsemæssigt estimat, som indbefatter opmåling, rådgivning, geoteknik og
udbud.

Der gøres opmærksom på, at der på nuværende tidspunkt ikke
er opnået tilstrækkelig grundlag for at estimere prisen helt korrekt, hvorfor
denne usikkerhed bør tages i betragtning. Der er eksempelvis ikke kendskab til
LER-oplysninger, særlige forhold vedrørende krydsning af skinner og relevante
deklarationer på matriklerne. Samtidig vides det ikke, hvordan jorden skal
håndteres. Vejstykket mellem [adresse] og [adresse] vil muligvis krydse over
privat ejet areal.

Der er ikke afsat anlægsmidler til projektet, og hvis
udvalget ønsker, at der skal arbejdes videre med projektet, skal det bringes
ind i den kommende budgetproces.

**Økonomiske konsekvenser**

Der er ikke afsat anlægsmidler til projektet i budgetaftalen
for 2019-2022.

**Bilag**

|  |  |
| --- | --- |
| Bilag 1 - Henvendelse fra erhvervsdrivende på [adresse] i Gørlev med ønske om åbning af vejen | 326-2018-299557 |
| Bilag 2 - Krogvejen - Kortbilag | 326-2018-301109 |